Taximê kurdî FC Bingol 12 grûba sporî ya Bezirksliga-Sudî ya Hamburgî ya Almanya de  kay keno. FC Bingol 12 maçê diyînî yê termînê diyînî de taximê TSV Bucholz 08 bi skorê 6-0 bin kerd. Bi nê hawayî FC Bingol 12 şîyayîşê xo yê ver bi şampîyonîye kerd xurtêr. Bi nê serkewtişî puanê FC Bingol 12î bi 50 û taximî  asta berzêre ya lîgî de ca da xo.
Taximê kurdî FC Bingol 12 bi tezahuratanê terefgîran vejîya saha û bi kayêkê kolektîfî ser kewt. Golê FC Bingol 12î hetê Emre, Osman (2), Mazlum, Behram Azizpoor û Serhatî ra ameyî eştene.
